ลูกทัพฟ้าฆ่าตัวตาย พบปัญหา-การเงิน 
ยิงขมับ-ไปดับที่รพ. ญาติไม่ติดใจสาเหตุ,ลูกทัพฟ้าวัย 57 ยศเรืออากาศตรีเครียดใช้ปืนประจำกายขนาด 11 มม. เป่าขมับตัวเองในค่ายทหารอาคารกรมการสื่อสารทหารย่านดอนเมือง กระสุนเจาะเข้ากะโหลกขวาทะลุซ้าย 1 นัด อาการสาหัสนำส่ง รพ.แล้วเสียชีวิต ผกก.สน.ดอนเมือง เผย สอบสวนเบื้องต้นทราบว่า ผู้ตายมีปัญหาเรื่องการเงินอาจเป็นเหตุทำให้คิดสั้นฆ่าตัวตาย,ทหารอากาศคิดสั้นฆ่าตัวตายในค่ายทหาร เปิดเผยขึ้นเมื่อเวลา 09.40 น. วันที่ 10 มี.ค. ร.ต.อ.หญิง ศุภรัตติยา อุ้ยหา รอง สว. (สอบสวน) สน.ดอนเมือง ได้รับแจ้งมีผู้ถูกยิงด้วยอาวุธปืนบาดเจ็บสาหัส เหตุเกิดภายในกรมการสื่อสารทหาร กองบัญชาการกองทัพไทย ถนนสรงประภา แขวงสีกัน เขตดอนเมือง กทม. จึงรุดไปสอบสวนพร้อมด้วยแพทย์ทหารอากาศ,ที่เกิดเหตุเป็นอาคารสูง 3 ชั้น ภายในอาคารเป็นโรงนอนและคลังเก็บอาวุธ บริเวณทางเดินชั้นที่ 2 พบกองเลือดและอาวุธปืนออโตเมติกขนาด 11 มม. ตกอยู่ที่พื้น ส่วนผู้บาดเจ็บทราบชื่อเรืออากาศตรี วิเชียร แสวงผล อายุ 57 ปี นายทหารชำนาญงาน กรมทหารสื่อสารทหารอากาศ เจ้าหน้าที่รีบนำตัวส่ง รพ.มงกุฎวัฒนะ มีบาดแผลถูกยิงเข้าที่ขมับข้างขวาทะลุซ้าย 1 นัด อาการสาหัสเสียชีวิตในเวลาต่อมา จากการสอบสวนพยานในที่เกิดเหตุ ทราบว่า ก่อนเกิดเหตุเห็น เรืออากาศตรีวิเชียรเดินไปเดินมาอยู่ในอาคาร ขณะยืนอยู่ข้างอาคารก็ได้ยินเสียงปืนดัง 1 นัด จึงขึ้นมาหาดูบริเวณต้นเสียงพบ เรืออากาศตรีวิเชียร บาดเจ็บนอนแน่นิ่งที่พื้นทางเดินโดยมีปืนประจำกายตกอยู่ข้างตัว,พ.ต.อ.สุรเชษฐ์ บัณฑิตย์ ผกก.สน.ดอนเมือง กล่าวว่า สอบสวนญาติเบื้องต้นทราบว่า เรืออากาศตรี วิเชียรมีครอบครัวแล้วอุปนิสัยร่าเริง คุยเก่ง แต่ระยะหลังเรืออากาศตรีวิเชียรมีปัญหาส่วนตัวเรื่องการเงินอาจทำให้เกิดความเครียดจึงตัดสินใจก่อเหตุฆ่าตัวตาย ญาติไม่ติดใจสาเหตุการตาย อาวุธปืนก็เป็นของผู้ตาย ก่อนเกิดเหตุมีพลทหารเข้าเวรรักษาการณ์ที่อาคารได้ยิน เสียงปืน 1 นัด จึงรีบวิ่งขึ้นไปดูและช่วยนำส่งโรงพยาบาล ด้านคดีได้ประสานเจ้าหน้าที่กองพิสูจน์หลักฐานกลาง เก็บพยานหลักฐานบริเวณจุดเกิดเหตุไว้ประกอบสำนวน รวมทั้งนำศพส่งสถาบันนิติเวชวิทยา รพ.ตำรวจ ชันสูตรศพอย่างละเอียดอีกครั้ง
ลูกทัพฟ้าวัย 57 ยศเรืออากาศตรีเครียดใช้ปืนประจำกายขนาด 11 มม. เป่าขมับตัวเองในค่ายทหารอาคารกรมการสื่อสารทหารย่านดอนเมือง กระสุนเจาะเข้ากะโหลกขวาทะลุซ้าย 1 นัด อาการสาหัสนำส่ง รพ.แล้วเสียชีวิต
ข่าวหน้า1,ทหารอากาศ,ฆ่าตัวตาย,ค่ายทหาร,วิเชียร แสวงผล